علنات أجونص متخصصة في تنظيم و ترتيب الجنازات في أوكرانيا على مواقع التواصل الاجتماعي على الخطة ديالها باش تصاوب حوايج خاصة بالموتى. لاجونص حطات تصاور ديال مانكان لابسات الحوايج ومكسلات وسط صنادق الموتى اللي كاين فيها أشكال وأنواع وكل واحد يختار على ذوقو. هاد الخبر جا من بعد شهرين على تنظيم معرض في العاصمة الأوكرانية “كييڤ” تعرضو فيه حوايج و صنادق خاصة بالموتى على الجمهور بأشكال و ألوان و ديكورات متنوعة. هاد المعرض اللي سميتو “RIP Expo 2021”، تدار بين 25 و 26 من شهر يونيو اللي فات، وحضور فيه مانكان وعدد من الفنانين بالإضافة إلى جمهور من الناس، حسب ما ذكرته وسائل إعلامية. وها فيديو من معرض “RIP Expo 2021” اللي داز فـ العاصمة “كييڤ” شهراين هادي: У Києві пройшла виставка сучасної похоронної культури — моделі в імпровізованих трунах демонстрували стильний жіночий одяг для покійників pic.twitter.com/IBFP5Bcxyu — hromadske June 27, 2021 
من بعد معرض خاص تدار هاد الصيف.. أجونص ديال الكَنايز غاتصاوب حوايج للموتى – فيديو